Ügyiratszám: HSZ/32081-1/2022.

Látta:

 **----------------------------**

 Dr. Sléder Tamás

 aljegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

 *2022. szeptember 22-én 1300 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

44/2022. (IX. 22.) JIÜB határozat

(A napirend elfogadása)

45/2022. (IX. 22.) JIÜB határozat

(Tájékoztató a 2022. évi városi költségvetés I-VII. hónapra vonatkozó teljesüléséről)

46/2022. (IX. 22.) JIÜB határozat

(Javaslat a 2022. évi költségvetési rendelet módosítására)

47/2022. (IX. 22.) JIÜB határozat

(Javaslat szociális rendelet térítési díj felülvizsgálatára)

48/2022. (IX. 22.) JIÜB határozat

(Előterjesztés III. számú felnőtt fogorvosi körzet ellátóorvosának kérelméről)

49/2022. (IX. 22.) JIÜB határozat

(Előterjesztés megállapodás módosítása babaköszöntő csomag biztosítására)

50/2022. (IX. 22.) JIÜB határozat

(Előterjesztés ideiglenes védelemre jogosultak és menedékesek számára történő szállás és ellátás biztosítása tárgyában)

51/2022. (IX. 22.) JIÜB határozat

(Előterjesztés a társasházak felújításának pénzügyi támogatásáról szóló 9/2020. (IV.23.) számú önkormányzati rendelet módosítására)

52/2022. (IX. 22.) JIÜB határozat

(Előterjesztés a Loós és Társa Kft. díjemeléssel kapcsolatos kérelméről)

53/2022. (IX. 22.) JIÜB határozat

(Előterjesztés a Gasztro tér hasznosítása kapcsán)

54/2022. (IX. 22.) JIÜB határozat

(Előterjesztés a Gasztro tér hasznosítása kapcsán)

**Helye:**

Hajdúszoboszlói Polgármesteri Hivatal, Gönczy Pál terem

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kocsis Róbert, Jónás Kálmán, Marosi György Csongor, Dr. Nagy Gábor,
* **a Polgármesteri Hivatal részéről** jelen vannak: Dr. Sléder Tamás aljegyző, Bárdos Ilona gazdasági irodavezető, Dede Erika egészségügyi és szociális irodavezető, Szilágyiné Pál Gyöngyi városfejlesztési irodavezető,
* **jegyzőkönyvvezető:** Fehér Adrienn

Kocsis Róbert:

Megállapítom, hogy a bizottság határozatképes. Máté Lajos képviselő jelezte, hogy nem tud részt venni az ülésen. Javaslom a második napirendi pont megtárgyalásának első helyre vételét Ennek megfelelően szavazásra bocsátom a napirendi javaslatok elfogadását.

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) ellenszavazat és tartózkodás nélkül elfogadta a napirendi javaslatokat. (A döntéshozatalban 4 fő vett részt).

**44/2022. (IX. 22.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja a napirendi javaslatokat.

**Napirend**

1. Javaslat a 2022. évi költségvetési rendelet módosítására. (3. számú testületi előterjesztés)

Előadó: gazdasági irodavezető

1. Tájékoztató a 2022. évi városi költségvetés I-VII. hónapra vonatkozó teljesüléséről. (2. számú testületi előterjesztés)

Előadó: gazdasági irodavezető

1. Javaslat szociális rendelet térítési díj felülvizsgálatára. (9. számú testületi napirend)

Előadó: egészségügyi-szociális irodavezető

1. Előterjesztés III. számú felnőtt fogorvosi körzet ellátóorvosának kérelméről. (10. számú testületi napirend)

Előadó: egészségügyi-szociális irodavezető

1. Előterjesztés megállapodás módosítása babaköszöntő csomag biztosítására. (11. számú testületi napirend)

Előadó: egészségügyi-szociális irodavezető

1. Előterjesztés ideiglenes védelemre jogosultak és menedékesek számára történő szállás és ellátás biztosítása tárgyában. (18. számú testületi napirend)

Előadó: aljegyző, adó- és rendészeti irodavezető

1. Előterjesztés a társasházak felújításának pénzügyi támogatásáról szóló 9/2020. (IV.23.) számú önkormányzati rendelet módosítására. (19. számú testületi napirend)

Előadó: városfejlesztési irodavezető

1. Előterjesztés a Loós és Társa Kft. díjemeléssel kapcsolatos kérelméről. (20. számú testületi napirend)

Előadó: városfejlesztési irodavezető

1. Előterjesztés a Gasztro tér hasznosítása kapcsán. (21. számú testületi napirend)

Előadó: városfejlesztési irodavezető

Tájékoztatók, bejelentések

Felelős: bizottsági elnök

Határidő: azonnal

1. **napirend**

***Javaslat a 2022. évi költségvetési rendelet módosítására***

Egyéb kérdés, hozzászólás hiányában a bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**45/2022. (IX. 22.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a 2022. évi költségvetési rendelet módosításáról szóló rendelettervezet elfogadását.

Felelős: bizottsági elnök

Határidő: 2022. szeptember 22.

1. **napirend**

***Tájékoztató a 2022. évi városi költségvetés I-VII. hónapra vonatkozó teljesüléséről***

Egyéb kérdés, hozzászólás hiányában a bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**46/2022. (IX. 22.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a 2022. évi költségvetés I-VII. hónap végrehajtásáról szóló tájékoztató tudomásul vételét.

Felelős: bizottsági elnök

Határidő: 2022. szeptember 22.

1. **napirend**

***Javaslat szociális rendelet térítési díj felülvizsgálatára***

Dede Erika:

Csak Hajdúszovát vonatkozásában történt módosítás, melynek mértéke 48 %.

Egyéb kérdés, hozzászólás hiányában a bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**47/2022. (IX. 22.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy a személyes gondoskodást nyújtó szociális ellátásokról szóló 8/2014. (IV.24.) önkormányzati rendelet 1. számú függelékét az előterjesztés mellékletét képező 1. számú függelékre cserélje, és a táblázat hatályát 2022. október 01-től állapítsa meg.

Felelős: bizottsági elnök

Határidő: 2022. szeptember 22.

1. **napirend**

***Előterjesztés III. számú felnőtt fogorvosi körzet ellátóorvosának kérelméről***

Dede Erika:

A kérelmet a jogszabályok alapján megvizsgáltuk, javasoljuk elfogadni. Szeretnénk kiegészíteni a Járóbeteg-Ellátó Centrum önköltség számítási szabályzatát 5. és 6. számú melléklettel, amely a magánrendelésekre tartalmaz egy olyan sémát, ami a bérleti díjak és eszközhasználati díjak egyenlő módon történő meghatározásáról szól. A 4. számú melléklet II. Költségek számlázának alapja című bekezdésében kérem, hogy a bizottság vegye figyelmen kívül az *„– infláció mértékével emelve –„* megjegyzést, mert az V. pont egyértelműen leírja a költségek meghatározásának szabályait.

Egyéb kérdés, hozzászólás hiányában a bizottság elnöke szavazásra bocsátotta a szóbeli módosítás figyelembevételével a határozati javaslatot.

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**48/2022. (IX. 22.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, mint Megbízónak, hogy

I. 2022. október 01-től engedélyezze a Hajdúszoboszló III. számú felnőtt fogorvosi körzet területi ellátási kötelezettséggel történő egészségügyi alapfeladatokat ellátó Dr. Kunkli Eszter fogorvosnő (szül: Debrecen, 1982.05.20. an: Kulcsár Ilona, pecsétszáma: 66615) magánrendelését heti 2 alkalommal, kedd és csütörtöki napokon 17.00 órától 18.30-ig. A magánrendelés helye: Járóbeteg-Ellátó Centrum 4200 Hajdúszoboszló, Szilfákalja 1-3., az alapellátás tevékenységéhez végzett jelenlegi rendelője.

egyidejűleg felkérje a Járóbeteg-Ellátó Centrum igazgatóját, hogy fogorvosnővel a fenti feladat végzéséről külön megállapodást kössön.

II. a Járóbeteg-Ellátó Centrum épületében végzett egészségügyi alap- és szakellátásban a magánrendelések szabályozását tartalmazó Önköltség számítási szabályzatát kiegészítse és elfogadja az 5. és a 6. számú melléklettel.

Felelős: bizottsági elnök

Határidő: 2022. szeptember 22

1. **napirend**

***Előterjesztés megállapodás módosítása babaköszöntő csomag biztosítására***

Dede Erika:

Ezen szolgáltatóval a védőnők és az iroda is meg van elégedve és az emelés összegét sem tartjuk elrugaszkodottnak.

Két évvel ezelőtt felvettük a kapcsolatot az ugyanilyen termékeket forgalmazó vállalkozásokkal. Kértünk tőlük egy akkori árnak megfelelő bemutató babacsomag összeállítását. Többen nem kívántak belépni ebbe a körbe. A bemutatott csomagokat megvizsgálták a védőnők és jobbnak ítélték a Rive Center Kft. összeállítását, főleg a csomagolás tekintetében.

Egyéb kérdés, hozzászólás hiányában a bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**49/2022. (IX. 22.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy a szociális támogatások keretein belül (természetbeni juttatás) a város újszülött gyermekei számára a „babaköszöntő csomagot” a Rive Center Kft. (4024 Debrecen, Tímár u. 3. TT/201) biztosítsa a mellékletben szereplő módon, bruttó 19.900.-Ft/csomag áron 2022. szeptember 01-től.

Felelős: bizottsági elnök

Határidő: 2022. szeptember 22.

1. **napirend**

***Előterjesztés ideiglenes védelemre jogosultak és menedékesek számára történő szállás és ellátás biztosítása tárgyában***

Jónás Kálmán:

Úgy tudom eddig a menekültek számát tekintve 600 fő volt a legtöbb. Jelenleg hány főt tart nyilván a hivatal?

Dr. Sléder Tamás:

Abban benne volt az Inn Hotel által elszállásoltak száma is. Úgy tudom a múlt héten volt a szerződés megkötése és most kezdte meg a szálláshelyek feltöltését. A hivatal berkein belül a kollégiumban, a mentőknél és a Hajdú Campingben vannak menekültek. A többi magánszálláshelyeken és egyéb szálláshelyeken volt elszállásolva, összesen 200-250 fő. Jelenleg sokkal kevesebb a számuk. Azt tartjuk követendőnek, hogy elsősorban az Inn Hotel vagy a Bungalló Hotel üzemeltetőjét keressék meg. Továbbra is van lehetőség önkéntes befogadásra.

Jónás Kálmán:

Érkeznek még menekültek?

Dr. Sléder Tamás:

Van egy mag, aki itt van akár fél éve. Vannak olyanok, akik néhány hétig vannak, majd mennek tovább. Van olyan is, aki visszajön, vagy visszament Ukrajnába és visszatért. A városban jelen lévők nagy része nem a legszegényebb rétegből való. Lehetnek olyanok is, akik albérleti szerződésben vannak, vagy fizetővendégek az egyes szálláshelyeken.

Sokan visszatértek, mert megkezdődött az iskola és Ukrajnában jelenléti oktatás van. Városunkban kb. 30 fő gyermeket írattak be iskolákba, óvodákba.

Dede Erika:

10 fő óvodába, 25 iskolába lett beíratva.

Dr. Sléder Tamás:

Nagy többségük nem beszél magyarul, sem angolul. Az iskolában nekik heti 10 órás külön foglalkozás van előírva.

*Kocsis Róbert* kérdésre válaszolva: Október 15-ig van lehetőség arra, hogy a magánszállásadók eldöntsék, hogy továbbra is akarnak segítséget nyújtani. 16. utáni ez a működési forma nem lesz működőképes. Ez egy országosan meghatározott véghatáridő, de valószínűleg meg lesz hosszabbítva. A legtöbben jelenleg Lemberg környékéről valók, mely viszonylag biztonságosabb helynek mondható, ezért elképzelhető, hogy sokan visszatérnek.

Ez a javaslat szinkronban van a magasabb rangú szabályozással.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**50/2022. (IX. 22.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek az alábbi határozati javaslat elfogadását:

Hajdúszoboszló Város Önkormányzatának Képviselő-testülete a 104/2022. (III.12.) Korm.rendeletben jelenleg meghatározott 2022. október 15-e utáni időszakban nem kíván támogatási szerződéseket kötni szálláshelyeket térítés nélkül biztosító szállásadókkal, valamint az étkezést szintén térítés nélkül nyújtó szolgáltatókkal.

Hajdúszoboszló Város Önkormányzatának Képviselő-testülete egyeztetést kezdeményez a Megyei Védelmi Bizottsággal már megállapodással rendelkező szálláshelyekkel annak érdekében, hogy a saját, önkormányzati szálláshelyeken lévők ezen szálláshelyekre átkerüljenek.

Felelős: bizottsági elnök

Határidő: 2022. szeptember 22.

1. **napirend**

***Előterjesztés a társasházak felújításának pénzügyi támogatásáról szóló 9/2020. (IV.23.) számú önkormányzati rendelet módosítására***

Szilágyiné Pál Gyöngyi:

Két társasház egy közös képviselőjével beszéltem. Csak kifejezetten energetikai felújításra, nyílászáró cserére szándékozta igénybe venni a támogatást önerő nélkül 100 %-ban. Ezt a pályázat nem teszi lehetővé.

Jónás Kálmán:

A Hőforrás utca sarkán lévő társasház szégyenfoltja a városnak. A Városfejlesztési és Műszaki Bizottsági ülésen szó volt arról, hogy ösztönözzük arra őket, hogy tegyék rendbe az épületet. Felajánlottam, hogy a lakógyűlésen képviselem a város érdekeit.

Kocsis Róbert:

Van az épületben önkormányzati tulajdonrész is? Jól értesültem, hogy a társasház és az üzlet között van valami jogvita? A ház lakói egyébként benne lennének a felújításban?

Jónás Kálmán:

A Liliom utcán lévő terület, melyet illegális parkolónak használtak, önkormányzati tulajdonú. A non-stop ABC és a pizzéria, illetve a ház és a pizzéria között is vannak konfliktusok.

A ház képviselője úgy nyilatkozott, hogy a héjszerkezetű felújításnak nincs értelme, komolyabb befektetést pedig nem akarnak csinálni. Azért hullik a vakolat, mert nincs megoldva az erkélyek vízszigetelése.

Dr. Nagy Gábor:

Ha a közterületre hullana, akkor a balesetveszélyezre hivatkozva lehetne őket felszólítani a helyreállításra.

Dr. Sléder Tamás:

Ösztönző erő, hogy az önkormányzat pénzt próbál rá biztosítani. A másik lehetőség a településképi kötelezés.

Jónás Kálmán:

Ha a felszólítás ellenére sem veszik igénybe a támogatást, akkor ki is kellene a jövőben őket zárni a pályázatból.

Szilágyiné Pál Gyöngyi:

A homlokzatra készíttettek tervet. Feltételezem az is problémát jelent, hogy több külföldi tulajdonos is van.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**51/2022. (IX. 22.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy támogassa a társasházak felújításának pénzügyi támogatásáról szóló 9/2020. (IV. 23.) számú önkormányzati rendelet módosítását

Felelős: bizottsági elnök

Határidő: 2022. szeptember 22.

1. **napirend**

***Előterjesztés a Loós és Társa Kft. díjemeléssel kapcsolatos kérelméről***

Dr. Nagy Gábor:

Az önkormányzat a kft. ajánlatát nem fogadja el, hanem a saját díjmeghatározását próbálja elfogadtatni?

Szilágyiné Pál Gyöngyi:

Elfogadná az önkormányzat felajánlott díj mértékét. A költségei teljes kimutatásában az igazgatási költségét magasan határozta meg a pályázat beadásakor szereplő költséghez képest. Azt a részt nem fogadtuk el. Azt mondta, hogy azt nem is kívánja érvényesíteni, megelégszik egy kevesebb díjjal is. Azért gondoltam, hogy mindenképp mondjuk ki, hogy nem fogadjuk el az igazgatási költség emelés mértékét, hogy az a későbbiekben nehogy ez az összeg adjon alapot a következő díjemeléshez.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**52/2022. (IX. 22.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy támogassa nem közművel összegyűjtött háztartási szennyvíz összegyűjtését és elszállítását végző Loós és Társa Kft. díjemelési javaslatát az alábbiak szerint:

* üzemi általános költségét legfeljebb az 1 alkalomra (6 m3) eső közszolgáltatási díj 17,38 %-ban meghatározott összegben fogadja el;
* elfogadja 2022.10.01-től a rendelet tervezet szerinti díjemelést, melynek fedezetére a 2022. évi városi költségvetés általános tartalék kerete terhére 310.000,-Ft összeget biztosít;
* a KFt. augusztus-szeptember hónapokban jelentkező többletköltségeire, vesztesége kompenzálására 60.000,-Ft összeget biztosít a 2022. évi városi költségvetés általános tartalék kerete terhére.

Felelős: bizottsági elnök

Határidő: 2022. szeptember 22.

1. **napirend**

***Előterjesztés a Gasztro tér hasznosítása kapcsán***

Szilágyiné Pál Gyöngyi:

A szakbizottságok döntéseit figyelembe véve az eredeti előterjesztés I. határozatáról és a kiegészítés határozati javaslatáról kellene szavazni. A II. határozati javaslatot visszavonom. A kiegészítés lényege, hogy az eredeti előterjesztéstől eltérően nem az önkormányzat ruházna be ezen a területen, hanem ismét meghirdetné azt egy 3 éves időszakra, ahol vendéglátóipari és kereskedelmi tevékenységet is lehetne végezni. A területet legfeljebb 4-en is igénybe vehetik, már nem ragaszkodik az önkormányzat ahhoz, hogy csak 1 lehet. A konkrét felhívást még ki

kell dolgozni, melyet a testület fog jóvá hagyni legkésőbb november 30-ig. A szakbizottságok egyhangúlag támogatták ezt a két határozati javaslatot.

Kocsis Róbert:

A bérleti díj második fele és a függőben lévő áramszámla meg nem fizetése tekinthető szerződésszegésnek? Nem is jelezték, hogy előbb bezárnak?

Szilágyiné Pál Gyöngyi:

Igen, annak tekinthető. Mi akkor értesültünk róla, hogy bezárnak, amikor az alvállalkozója behozta az almérőt. Miután telefonon érdeklődtünk a helyzetről, e-mailben írt Polgármester Úrnak.

A Turisztikai és Nemzetközi Kapcsolatokért Felelős Bizottságon megfogalmazódott az a kritika, hogy az is közrejátszott ahhoz, hogy nem tudta az elvárt forgalmat generálni, hogy nem mindent csinált jól a szolgáltató. Nem volt megfelelő a kiszolgálás, nem reklámozta magát, stb.

Dr. Nagy Gábor:

A ius tollendi, azaz az elvitel tilalma nem volt kikötve a szerződésben?

Dr. Sléder Tamás:

Az ki volt kötve, hogy ha nem fizeti a bérleti díjat, az azonnali felmondást jelent. Az érvényesítés nehéz kérdéskőr. A visszatartás jogával nehéz élnünk.

Dr. Nagy Gábor:

Egy olyan metódust ki lehet alakítani, ami az érdekérvényesítést hatékonnyá is teszi.

Marosi György Csongor:

A szerződés pontjai nem lettek ellenőrizve. Azt is megszegte, hogy nem adhatja bérbe a területet alvállalkozónak.

Jónás Kálmán:

Javasolnám a jövőben törekedjünk az egységes vendégtér kialakítására.

A bizottság elnöke szavazásra bocsátotta az első határozati javaslatot.

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**53/2022. (IX. 22.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek az alábbi határozati javaslat elfogadását:

A Csík.I.Z Gyula Kft. (5700 Gyula, Bodoky u. 1., magasföldszint 12.) kérelmével kapcsolatban az alábbi döntést hozza:

* a haszonbérlő a tevékenysége felhagyásával szerződésszegést követett el, így a bérleti díj második részletének megfizetésétől nem tud eltekinteni;
* elfogadja, hogy a ténylegesen elfogyasztott áramdíj után fizesse meg a közüzemi költséget a teljesítménydíj nélkül;

Felelős: bizottsági elnök

Határidő: 2022. szeptember 22.

A bizottság elnöke szavazásra bocsátotta az előterjesztés kiegészítésben szereplő határozati javaslatot.

A Jogi, Igazgatási és ÜgyrendiBizottság 4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 4 fő vett részt, és – a határozati javaslatban foglaltak alapján - a következő határozatot hozta:

**54/2022. (IX. 22.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy támogassa a Szabadtéri Színpad melletti burkolt terület határozott idejű – 3 év – hasznosítását vendéglátóipari és kereskedelmi tevékenységek céljára az igényelt teljesítménytől függően legfeljebb 4 db bérlő együttes használata mellett. Továbbá támogatja, hogy felkérje a Jegyzőt a hasznosítási pályázat előkészítésére és előterjesztésére a Képviselő-testület részére jóváhagyás végett.

Felelős: bizottsági elnök

Határidő: 2022. szeptember 22.

Egyéb kérdés, hozzászólás hiányában az elnök 1342 órakor az ülést bezárta.

A Jogi, Igazgatási és ÜgyrendiBizottságáltal tárgyalt képviselő-testületi előterjesztés a képviselő-testület 2022. szeptember 22-i nyílt üléséről készített jegyzőkönyv mellékletét képezik.

**K.m.f.**

 **Kocsis Róbert Jónás Kálmán**

 ***bizottsági elnök*  *bizottsági tag***

**Fehér Adrienn**

 ***jegyzőkönyvvezető***